CELEX: 52006PC0153
Language: da
Date: 2006-03-29
Title: Forslag til Rådets forordning om ændring af forordning (EØF) nr. 2771/75 og (EØF) nr. 2777/75 for så vidt angår anvendelsen af undtagelsesforanstaltninger til støtte for markedet

Vigtig juridisk meddelelse

|

52006PC0153

Forslag til Rådets forordning om ændring af forordning (EØF) nr. 2771/75 og (EØF) nr. 2777/75 for så vidt angår anvendelsen af undtagelsesforanstaltninger til støtte for markedet  /* KOM/2006/0153 endelig udg. - CNS 2006/0055 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 29.3.2006KOM(2006) 153 endelig2006/0055 (CNS)Forslag tilRÅDETS FORORDNINGom ændring af forordning (EØF) nr. 2771/75 og (EØF) nr. 2777/75 for så vidt angår anvendelsen af undtagelsesforanstaltninger til støtte for markedet(forelagt af Kommissionen)BEGRUNDELSEDen voldsomme mediebevågenhed i forbindelse med den højpatogene aviære influenza (H5N1) i flere medlemsstater, specielt vedrørende vilde fugle, har i de seneste uger medført en betydelig nedgang i forbruget af fjerkrækød i EU.I visse medlemsstater har denne nedgang i forbruget, som reelt skyldes en manglende tillid hos forbrugerne, i visse tilfælde været på over 50 %. Denne nedgang i forbruget har ligeledes ført til betydelige lagre af fjerkrækød i mange medlemsstater, som på nuværende tidspunkt anslås til ca. 300 000 tons. Denne situation er så meget mere foruroligende, som en række tredjelande har indført en embargo på import af fjerkrækød fra visse medlemsstater, ja endog fra hele EU.Den fælles markedsordning for fjerkrækød har blot ét markedsforvaltningsinstrument, nemlig eksportrestitutioner. Kommissionen har allerede anvendt dette instrument ved at forhøje restitutionerne for visse produkter, men det har ikke været tilstrækkeligt til at genskabe markedsbalancen, da forbruget også er faldende på de traditionelle eksportmarkeder. Visse tredjelandes embargo som nævnt ovenfor har begrænset virkningerne af eksportrestitutionerne yderligere.Udover eksportrestitutionernes anvendelse til markedsforvaltning er der i artikel 14 fastsat undtagelsesforanstaltninger til støtte for markedet alene i tilfælde af begrænsninger i den frie vareomsætning, der følger af anvendelsen af forholdsregler, der skal bekæmpe udbredelsen af sygdomme hos dyr.Disse foranstaltninger tager kun sigte på fjerkræbesætninger, der er direkte berørt af veterinære og sundhedsmæssige forholdsregler, men de gør det ikke muligt at støtte markedet mere globalt ved en betydelig nedgang i forbruget.Det er derfor nødvendigt at udvide dette retsgrundlag på en sådan måde, at det bliver muligt at indføre andre støtteforanstaltninger end dem, der for øjeblikket er mulighed for, i tilfælde af alvorlige markedsforstyrrelser, der skyldes forbrugernes manglende tillid som følge af risici for folke- eller dyresundheden.Dette forslag tager sigte på at ændre artikel 14 i henholdsvis Rådets forordning (EØF) nr. 2777/75 og (EØF) nr. 2771/75 i overensstemmelse hermed.2006/0055 (CNS)Forslag tilRÅDETS FORORDNINGom ændring af forordning (EØF) nr. 2771/75 og (EØF) nr. 2777/75 for så vidt angår anvendelsen af undtagelsesforanstaltninger til støtte for markedetRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 36 og 37,under henvisning til forslag fra Kommissionen,under henvisning til udtalelse fra Europa-Parlamentet[1], ogud fra følgende betragtninger:1.  Ifølge artikel 14 i Rådets forordning (EØF) nr. 2771/75 af 29. oktober 1975 om den fælles markedsordning for æg[2] og artikel 14 i Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød[3] kan der træffes undtagelsesforanstaltninger til støtte for markedet for at tage hensyn til de begrænsninger i den frie vareomsætning, der følger af anvendelsen af de forholdsregler, der skal bekæmpe udbredelsen af sygdomme hos dyr.2.  Disse undtagelsesforanstaltninger til støtte for markederne træffes af Kommissionen og er direkte knyttet til eller ligger i umiddelbar forlængelse af de veterinære og sundhedsmæssige forholdsregler, som de berørte medlemsstater træffer for at bekæmpe epizootiernes udbredelse. De træffes på anmodning af medlemsstaterne for at undgå alvorlige forstyrrelser på de berørte markeder.3.  Erfaringerne viser, at alvorlige markedsforstyrrelser såsom et betydeligt fald i forbruget og/eller priserne kan knyttes direkte til forbrugernes manglende tillid som følge af risici for folke- eller dyresundheden.4.  Derfor bør de undtagelsesforanstaltninger til støtte for markedet, der er fastsat i forordning (EØF) nr. 2771/75 og (EØF) nr. 2777/75, gøre det muligt at tage hensyn til markedsforstyrrelser, der skabes af forbrugernes adfærd som reaktion på sådanne risici for folke- eller dyresundheden.5.  Af hensyn til klarheden bør det præciseres, at de veterinære og sundhedsmæssige forholdsregler, som medlemsstaterne træffer, bør være i overensstemmelse med fællesskabslovgivningen.6.  Forordning (EØF) nr. 2771/75 og (EØF) nr. 2777/75 bør ændres i overensstemmelse hermed -UDSTEDT FØLGENDE FORORDNING:Artikel 1Artikel 14, stk. 1, i forordning (EØF) nr. 2771/75 affattes således:”1. Der kan træffes undtagelsesforanstaltninger til støtte for det berørte marked efter proceduren i artikel 17, stk. 2, for at tage hensyn til:a) de begrænsninger i den frie vareomsætning, der kan følge af anvendelsen af forholdsregler, der skal bekæmpe udbredelsen af sygdomme hos dyr, ellerb) alvorlige markedsforstyrrelser, der er direkte knyttet til forbrugernes manglende tillid som følge af risici for folke- eller dyresundheden.Disse foranstaltninger træffes på anmodning af den eller de berørte medlemsstater.I tilfælde af de i første afsnit, litra a), omhandlede begrænsninger i den frie vareomsætning kan undtagelsesforanstaltningerne kun træffes, hvis den eller de berørte medlemsstater har truffet veterinære og sundhedsmæssige forholdsregler i overensstemmelse med fællesskabslovgivningen for hurtigt at bringe epizootierne til ophør, og kun i det omfang og for det tidsrum, der er strengt nødvendigt for understøttelsen af dette marked.”Artikel 2Artikel 14, stk. 1, i forordning (EØF) nr. 2777/75 affattes således:”1. Der kan træffes undtagelsesforanstaltninger til støtte for det berørte marked efter proceduren i artikel 17, stk. 2, for at tage hensyn til:a) de begrænsninger i den frie vareomsætning, der kan følge af anvendelsen af forholdsregler, der skal bekæmpe udbredelsen af sygdomme hos dyr, ellerb) alvorlige markedsforstyrrelser, der er direkte knyttet til forbrugernes manglende tillid som følge af risici for folke- eller dyresundheden.Disse foranstaltninger træffes på anmodning af den eller de berørte medlemsstater.I tilfælde af de i første afsnit, litra a), omhandlede begrænsninger i den frie vareomsætning kan undtagelsesforanstaltningerne kun træffes, hvis den eller de berørte medlemsstater har truffet veterinære og sundhedsmæssige forholdsregler i overensstemmelse med fællesskabslovgivningen for hurtigt at bringe epizootierne til ophør, og kun i det omfang og for det tidsrum, der er strengt nødvendigt for understøttelsen af dette marked.”Artikel 3Denne forordning træder i kraft på syvendedagen efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den …På Rådets vegneFormandFINANSIERINGSOVERSIGT |1. | BUDGETPOST: 05 02 15 07 | BEVILLINGER: p.m. |2. | FORANSTALTNINGENS BETEGNELSE: Forslag til Rådets forordning om ændring af forordning (EØF) nr. 2771/75 og (EØF) nr. 2777/75 for så vidt angår anvendelsen af undtagelsesforanstaltninger til støtte for markedet |3. | RETSGRUNDLAG: Traktatens artikel 37 |4. | FORANSTALTNINGENS FORMÅL: Udvidelse af anvendelsesområdet for artikel 14 om indførelsen af undtagelsesforanstaltninger til støtte for markedet. Forslaget tager sigte på at medtage markedsforstyrrelser som er en følge af manglende tillid hos forbrugerne i direkte tilknytning til risici for folke- eller dyresundheden. |5. | FINANSIELLE VIRKNINGER | 12- MÅNEDERS PERIODE (mio. EUR) | INDEVÆRENDE REGNSKABSÅR 2006 (mio. EUR) | FØLGENDE REGNSKABSÅR 2007 (mio. EUR) |5.0 | UDGIFTER, SOM AFHOLDES – OVER EU-BUDGETTET (RESTITUTIONER/INTERVENTIONER) – OVER NATIONALE BUDGETTER – AF ANDRE | (1) | – | – |5.1 | INDTÆGTER – EU's EGNE INDTÆGTER (AFGIFTER/TOLD) – NATIONALE KILDER | – | – | – |2008 | 2009 | 2010 | 2011 og efterfølgende år |5.0.1 | UDGIFTSOVERSLAG | (1) | (1) | (1) | (1) |5.1.1 | INDTÆGTSOVERSLAG |5.2 | BEREGNINGSMÅDE: – |6.0 | ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? | JA/NEJ |6.1 | ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET? | JA/NEJ |6.2 | ER ET TILLÆGSBUDGET NØDVENDIGT? | JA/NEJ |6.3 | BEVILLINGER TIL OPFØRSEL PÅ KOMMENDE BUDGETTER? | JA/NEJ |BEMÆRKNINGER: (1) Dette forslag indfører retsgrundlaget for en eventuel senere indførelse af specifikke undtagelsesforanstaltninger til støtte for markedet i æg- og fjerkrækødsektoren. Det er på nuværende tidspunkt ikke muligt at give et overslag over de fremtidige udgifter. Det vil kun være muligt at give et overslag over udgifterne på det tidspunkt, hvor der foreslås konkrete foranstaltninger. |[1] EUT C … af …, s. ….[2] EFT L 282 af 1.11.1975, s. 49. Senest ændret ved forordning (EF) nr. 1913/2005 (EUT L 307 af 25.11.2005, s. 2).[3] EFT L 282 af 1.11.1975, s. 77. Senest ændret ved forordning (EF) nr. 1913/2005.